Author: INVISIBLE
Last saved by: HOVANCOVÁ Irena
Company: SK

Všeobecne záväzné nariadenie Obce Poloma 
č.2/2011
 
o schvaľovaní prevádzky a prevádzkového času a o usmerňovaní obchodnej a podnikateľskej činnosti na území Obce Poloma 

Obecné zastupiteľstvo v Polome, na základe samostatnej pôsobnosti podľa čl. 68 Ústavy SR a na základe ustanovenia § 4 ods. 3 písm. d) a §6 ods.1 zákona č. 369/1990 Zb. o obecnom zriadení v znení neskorších predpisov 
v y d á v a 

toto Všeobecne záväzné nariadenie o určení pravidiel času predaja v obchode a času prevádzky služieb a o usmerňovaní obchodnej a podnikateľskej činnosti na území Obce Poloma 

Čl.1 
Úvodné ustanovenia 

§ 1 

Účel nariadenia 
Toto všeobecne záväzné nariadenie ( ďalej len „VZN“) určuje v súlade s platnou právnou úpravou pravidlá času predaja v obchode a času prevádzky služieb podnikateľov právnických a fyzických osôb vykonávaných na základe živnostenského alebo iného oprávnenia na území Obce Poloma (ďalej len „podnikatelia“). 

§ 2 

Vymedzenie základných pojmov 
Pre účely tohto VZN sa rozumie: 

1. Prevádzkareň je priestor, v ktorom podnikatelia prevádzkujú podnikateľskú činnosť. 

2. Podnikateľom je osoba zapísaná v obchodnom registri, osoba, ktorá podniká na základe živnostenského oprávnenia, osoba, ktorá podniká na základe iného ako živnostenského oprávnenia podľa osobitných predpisov a fyzická osoba, ktorá vykonáva poľnohospodársku výrobu a je zapísaná v evidencii podľa osobitného predpisu. 

3. Prevádzkový čas je čas predaja a čas poskytovania služieb v prevádzkarni 

4. Nočný pokoj je čas od 22.00 hod. do 06.00 hod. Jedná sa o časový úsek dňa, vyhradený pre zabezpečenie zdravého a nerušeného nočného pokoja a odpočinku obyvateľov Obce Poloma, a to najmä na ochranu pred obťažovaním obyvateľov hlukom, hlasným alebo hlasovým zvukovým prejavom, svetlom, vibráciami a pod. nad mieru primeranú pomerom. 

5. Hudobná produkcia je hudba určená na tanečnú zábavu, diskotéku, reprodukovaná technickým zariadením, živá hudba na počúvanie alebo koncertné vystúpenie, spev a pod. 

6. Hlukom je každý rušivý, obťažujúci, nepríjemný, neprimeraný alebo škodlivý zvuk.

7. Vibrácie sú mechanické kmitanie, chvenie a otrasy prenášajúce sa na osoby, byty, rodinné domy. 
8. Opodstatnená sťažnosť je sťažnosť, ktorej prešetrením bolo preukázateľne zistené porušenie všeobecne     záväzných právnych predpisov. 

9. Neopodstatnená sťažnosť je sťažnosť, pri ktorej sa nepotvrdili avizované nedostatky ani porušenia zákonov či právnych predpisov ani v jednom bode sťažnosti. 

10. Prevádzkovateľ prevádzky je podnikateľ, ktorý v prevádzkarni vykonáva podnikateľskú činnosť predajom tovaru alebo poskytovaním služieb. 

Čl.2 

§ 3 
Základné ustanovenia 
1) Podnikateľ je v zmysle tohto VZN povinný: 
a) oznámiť Obci Poloma zriadenie, alebo umiestnenie prevádzkarne na území Obce Poloma a oznámiť prevádzkový čas prevádzkarne v prípade prevádzkovania za podmienok ustanovených týmto VZN (vzor príloha č. 1), 

b) požiadať Obec Poloma o vydanie rozhodnutia k prevádzkovému času v prípade prevádzkovania mimo predajného /prevádzkového/  času podľa tohto VZN, a to za podmienok ustanovených týmto VZN. 
2) Podnikateľ je povinný označiť prevádzkareň zvonku na vhodnom a viditeľnom mieste nasledujúcimi údajmi: 
a) obchodné meno a sídlo 
b) meno a priezvisko osoby zodpovednej za činnosť prevádzkarne 
c) prevádzkovú dobu určenú pre spotrebiteľa 
d) kategória, skupina a trieda pohostinských prevádzkarní. 

3) Zriadenie a/alebo otvorenie prevádzky je podnikateľ povinný nahlásiť v súlade s bodom 1 tohto článku, a to písomne na Obecnom úrade v Polome minimálne 30 dní pred jej otvorením a/alebo zriadením a k oznámeniu priloží: 
a. oprávnenie na výkon podnikateľskej činnosti v prevádzke v zmysle platných právnych predpisov; 

b. list vlastníctva, alebo nájomnú zmluvu s vlastníkom objektu príp. pozemku, kde sa prevádzkareň nachádza. Ak je takýto objekt príp. pozemok v spoluvlastníctve viacerých osôb, podnikateľ priloží overený súhlas spolumajiteľov k výkonu podnikateľskej činnosti v prevádzkarni. Ak vlastník objektu neuzatvára nájomnú zmluvu ( napr. rodinní príslušníci), priloží overené čestné prehlásenie vlastníka objektu príp. pozemku o súhlase s výkonom podnikateľskej činnosti v prevádzkarni. Ak je žiadateľ podnájomníkom a nájomná zmluva neobsahuje súhlas prenajímateľa k podnájmu tretím osobám, priloží overený písomný súhlas prenajímateľa k podnájmu. 

c. dohodu s podnikateľským subjektom zabezpečujúcim odvoz odpadu z podnikateľskej činnosti na území Obce Poloma okrem tuhého komunálneho odpadu. 

d. kolaudačné rozhodnutie alebo rozhodnutie o zmene účelu využitia ak ide o novú prevádzku alebo iný charakter prevádzky v súlade so zákonom č. 50/1976 Zb. o územnom plánovaní a stavebnom poriadku v znení neskorších predpisov a zákonom č. 116/1990 Zb. o nájme a podnájme nebytových priestorov v znení neskorších predpisov. 

e. oznámenie o zdroji znečisťovania ovzdušia a o odvoze a likvidácii komunálneho odpadu (vzor príloha č. 2) 

4) Obec Poloma vydá písomné vyjadrenie k zriadeniu alebo otvoreniu prevádzky do 30 dní odo dňa doručenia oznámenia podľa § 4 ods. 3 písm. d) zákona č. 369/1990 Zb. o obecnom zriadení. Až na základe súhlasného vyjadrenia Obce Poloma je podnikateľ oprávnený začať s výkonom podnikateľskej činnosti v prevádzke. 

5) Predajný čas v obchodných prevádzkach sa určuje nasledovne: 

Pondelok od    6.00 - 22.00 
Utorok od        6.00 - 22.00 
Streda od        6.00 - 22.00 
Štvrtok od        6.00 - 22.00 
Piatok od         6.00 - 22.00 
Sobota od        6.00 - 22.00 
Nedeľa od        6.00 - 22.00 
Sviatky od        6.00 - 22.00 

6) Prevádzkový čas v prevádzkach poskytujúcich služby sa určuje nasledovne: 

Pondelok od     6.00 - 22.00 
Utorok od          6.00 - 22.00 
Streda od          6.00 - 22.00 
Štvrtok od          6.00 - 22.00 
Piatok od           6.00 - 24.00 
Sobota od         6.00 - 24.00 
Nedeľa od         6.00 - 22.00 
Sviatky od         6.00 - 22.00 

7) Čas predaja a prevádzkový čas v prevádzkach poskytujúcich služby je stanovený a záväzný pre všetky prevádzky na území Obce Poloma, pričom Obec Poloma vychádza z maximálne možnej pohyblivej doby, za účelom uspokojenia potrieb obyvateľov obce, ako aj požiadaviek podnikateľov. 

8) Podnikateľ je povinný zabezpečiť, aby pri činnosti prevádzkarne: 
a) bol dodržiavaný určený prevádzkový čas, 
b) nedochádzalo k rušeniu pokojného stavu, nočného pokoja a verejného poriadku priamym dôsledkom činnosti prevádzkarne najmä hlukom, prachom, popolčekom, zápachom, vibráciami a neprimeraným hlasným alebo hlasovým zvukovým prejavom. Hluk a vibrácie zo zariadení poskytujúcich služby obyvateľstvu nesmie prekročiť najvyššie prípustné hodnoty pre denný a nočný čas (Nariadenie vlády č.40/2002 Z. z. o ochrane zdravia pred hlukom a vibráciami). Za nočný čas sa považuje čas medzi 22.00 hod. a 06.00 hod. 

9) Podnikateľ je povinný pri vykonávaní podnikateľskej činnosti prispôsobiť činnosť prevádzkarne tak, aby sa návštevníci po povolenom prevádzkovom čase nezdržiavali v prevádzkarni. 

10) Pri dočasnom uzatvorení prevádzky, ktoré bude dlhšie ako 1 deň, je podnikateľ povinný na viditeľnom mieste označiť začiatok aj koniec prerušenia prevádzky, najneskôr 24 hodín pred dočasným uzatvorením prevádzky. 

11) Zmenu prevádzkových hodín v súlade s týmto VZN je podnikateľ povinný vopred písomne oznámiť na Obecnom úrade v Polome. 

12) V prípade zrušenia prevádzky je podnikateľ povinný písomne oznámiť túto skutočnosť na Obecnom úrade v Polome, najneskôr 7 dní, pred ukončením činnosti v prevádzke. V oznámení je podnikateľ povinný uviesť dátum, ku ktorému sa prevádzka ruší ako aj adresu, na ktorú sa môžu spotrebitelia obracať v prípade reklamácie tovaru alebo služieb. 

§ 4 

Osobitné ustanovenia 

1) Starosta Obce Poloma je oprávnený, zohľadňujúc pri tom miestny verejný záujem a oprávnené požiadavky 
jednotlivých subjektov, určiť čas odlišne od § 3 VZN po odsúhlasení obecným zastupiteľstvom. 

2) Výnimky sa povoľujú individuálne na základe písomnej žiadosti (príloha č. 3). K žiadosti je potrebné pripojiť hodnoverné listiny a podklady uvedené v § 3 ods. 2 a žiadosť musí byť riadne odôvodnená. 

3) Výnimky z tohto VZN budú povolené rozhodnutím v správnom konaní podľa zákona č. 71/1976 Zb. o správnom konaní po posúdení úplnosti a opodstatnenosti žiadosti. 

§ 5 

Jednorazové predĺženie času predaja a prevádzkového času, jednorazové povolenie spoločenskej či inej akcie. 

1) Žiadosť o jednorazové predĺženie prevádzkového času alebo času predaja prevádzkarni z dôvodu konania neverejnej - uzatvorenej spoločenskej akcie, ktorej návštevníci sú individuálne určení, sa podáva na Obecnom úrade v Polome minimálne 10 pracovných dní pred konaním akcie. Po preskúmaní žiadosti vydá Obec Poloma písomné stanovisko najneskôr v deň konania akcie. 

2) Verejné kultúrne podujatia pre individuálne neurčených návštevníkov - koncerty, hudobné a tanečné produkcie, tanečné zábavy a iné akcie v oblasti spoločenskej zábavy, sa môžu uskutočniť len v rámci prevádzkového času stanoveného Obcou Poloma s týmito výnimkami: 
· akcie organizované Obcou Poloma alebo pod záštitou Obce Poloma · akcie konajúce sa 31. decembra (Silvester), vo fašiangovom období, hodová a 
· prevádzky mimo obytného územia Obce Poloma, ktoré majú povolenú dlhšiu prevádzkovú dobu. 

3) Prevádzky, ktoré nemajú povolenú výnimku nad rámec tohto Všeobecne záväzného nariadenia, sú povinné pri organizovaní verejného kultúrneho podujatia pre individuálne neurčených návštevníkov - koncerty, hudobné a tanečné produkcie, tanečné zábavy a iné akcie v oblasti spoločenskej zábavy, požiadať minimálne 10 pracovných dní pred konaním akcie o povolenie jednorazového predĺženia prevádzkového času a času predaja. Po preskúmaní žiadosti vydá Obec Poloma písomné stanovisko najneskôr v deň konania akcie. 

§ 6 

Úprava prevádzkového času 

1) V prípade opodstatnenej sťažnosti - 2x /pričom pri prvej sťažnosti bude podnikateľ upozornený na porušenie VZN/ a menej závažné preukázané opakované - 3x narušovanie poriadku Obce Poloma činnosťou prevádzkarne najmä v čase nočného pokoja, ohrozovania bezpečnosti a zdravia návštevníkov, v prípade nedodržiavania určeného prevádzkového času alebo v záujme zachovania verejného poriadku na území Obce Poloma, môže starosta zrušiť pôvodne vydané rozhodnutie k prevádzkovému času a vydať nové rozhodnutie k prevádzkovému času takejto prevádzkarne. 

2) Starosta Obce Poloma môže určiť, zmeniť alebo obmedziť prevádzkovú dobu inak, ako je uvedené v tomto nariadení, ak to vyžaduje verejný záujem alebo ak podnikateľ opakovane porušuje povinnosti vyplývajúce z tohto VZN. 

3) Rozhodnutie starostu Obce Poloma o úprave prevádzkového času prevádzkarne je pre podnikateľa záväzné. 

Čl.3 

§ 7 

Kontrolná činnosť 
1) Kontrolnú činnosť nad dodržiavaním tohto všeobecne záväzného nariadenia na území Obce Poloma, vykonávajú: 
a. Poslanci OcZ Obce Poloma v rozsahu svojich právomocí daných zákonom č. 369/1990 Zb. o obecnom zriadení v znení noviel (§ 25 ods. 3 písm. d/ a e/) 
b. Hlavný kontrolór Obce Poloma 
c. Poverení pracovníci Obecného úradu v Obci Poloma 

2) Podnikatelia podnikajúci na území Obce Poloma sú povinní na vyzvanie kontrolného orgánu preukázať sa platným dokladom o odsúhlasení prevádzky a v prípade prevádzkovania nad rámec tohto Všeobecne záväzného nariadenia i rozhodnutím o povolení prevádzkového času, ako i dokladmi súvisiacimi s prevádzkou a inými, vyplývajúcimi z tohto VZN. 
Čl.4 
§8 
Sankčné opatrenia 
1) Porušenie ustanovení tohto VZN sa môže posudzovať v zmysle zákona č. 372/1990 Zb. o priestupkoch v znení neskorších predpisov ako priestupok proti poriadku v správe alebo ako porušenie Všeobecne záväzného nariadenia v zmysle zákona č. 369/1990 Zb. o obecnom zriadení v znení neskorších predpisov. 

2) Starosta obce môže v správnom konaní uložiť podnikateľovi pokutu do výšky 6638,- €, ak podnikateľ poruší nariadenie Obce Poloma podľa § 13 ods.9 zákona č. 369/1990 Zb. o obecnom zriadení v znení neskorších predpisov. 
Čl.5 
§ 9 
Prechodné a záverečné ustanovenia 
1) Rozhodnutia Obce Poloma a súhlasy Obecného úradu Obce Poloma o prevádzkovej dobe vydané pred účinnosťou tohto VZN sa považujú za vydané v súlade s týmto VZN a sú platné. 

2) Toto Všeobecne záväzné nariadenie o schvaľovaní prevádzky a prevádzkového času a o usmerňovaní obchodnej a podnikateľskej činnosti na území Obce Poloma bolo schválené Obecným zastupiteľstvom Obce Poloma dňa 13.3.2011 č. uznesenia ........... 

3) Toto VZN o schvaľovaní prevádzky a prevádzkového času a o usmerňovaní obchodnej a podnikateľskej činnosti na území Obce Poloma nadobúda účinnosť 15-tym dňom po jeho vyvesení na úradnej tabuli obce Poloma .

Návrh VZN č. 2/2011

Vyvesené dňa :  23.2.2011
Zvesené   dňa :   ............................................

Schválené VZN č. 2/2011

Vyvesené dňa :   ..........................................
Zvesené dňa :     .........................................
Príloha č. 1 Oznámenie o čase predaja alebo čase prevádzky služieb 

Žiadateľ (meno, priezvisko, firma) ............................................................................................................ 
Bydlisko (sídlo) ....................................................................................................................................... 
IČO ......................................................................................................................................................... 

Obec Poloma
082 73  Poloma 120

V .......................................... dňa .......................... 

Vec: 
Oznámenie o čase predaja alebo čase prevádzky služieb 
V zmysle zák. č. 369/1990 Zb. o obecnom zriadení v znení neskorších predpisov a v zmysle VZN Obce Poloma č.2/2011 o schvaľovaní prevádzky a prevádzkového času a o usmerňovaní obchodnej a podnikateľskej činnosti na území Obce Poloma (ďalej len VZN č.2/2011), Vám oznamujem čas predaja/ čas prevádzkovania služieb* v 

prevádzka: ............................................................................................................................................... 

zameranie: ............................................................................................................................................... 

adresa prevádzky: ................................................................................................. v Polome. 

Prevádzkový čas bude maximálne do doby uvedenej v § 3 ods. 4 a 5 VZN č. 2/2011 a to nasledovne: 

Pondelok od .................... do .................... 
Utorok     od .................... do .................... 
Streda     od .................... do .................... 
Štvrtok    od .................... do .................... 
Piatok     od .................... do .................... 
Sobota    od .................... do .................... 
Nedeľa    od .................... do .................... 
Obedná prestávka od .................... do .................... 

                                                                                                    ................................. 
                                                                                                        podpis, pečiatka 
*nehodiace sa preškrtnite 
K žiadosti je potrebné priložiť: 
1. oprávnenie na podnikateľskú činnosť, platný živnostenský list, prípadne výpis z obchodného registra, alebo iné právne platné doklady osvedčujúce právoplatnosť začatia podnikateľskej činnosti v zmysle iných právnych predpisov; 

2. list vlastníctva, alebo nájomnú zmluvu s vlastníkom objektu príp. pozemku, s uvedením predmetu podnikateľskej činnosti. Ak sú spolumajitelia ďalšie osoby, priloží overený súhlas spolumajiteľov k podnikateľskej činnosti s uvedením predmetu podnikania. Ak vlastník objektu neuzatvára nájomnú zmluvu ( napr. rodinní príslušníci), priloží overené čestné prehlásenie vlastníka objektu príp. pozemku so súhlasom na podnikateľskú činnosť. Ak je žiadateľ podnájomníkom a nájomná zmluva neobsahuje súhlas prenajímateľa k podnájmu tretím osobám, priloží overený písomný súhlas prenajímateľa k podnájmu. 

3. dohodu s podnikateľským subjektom zabezpečujúcim odvoz odpadu z podnikateľskej činnosti na území Obce Poloma okrem tuhého komunálneho odpadu. 

4. kolaudačné rozhodnutie alebo rozhodnutie o zmene účelu využitia ak ide o novú prevádzku alebo iný charakter prevádzky v súlade so zákonom č. 50/1976 Zb. o územnom plánovaní a stavebnom poriadku v znení neskorších predpisov a zákonom č. 116/1990 Zb. o nájme a podnájme nebytových priestorov v znení neskorších predpisov. 

Príloha č. 2 Oznámenie o zdroji znečisťovania ovzdušia a o odvoze a likvidácii komunálneho odpadu 

Prevádzkovateľ /presný názov/, adresa sídla FO/PO podľa ŽL ................................................................ 
....................................................................................................č. tel.: ..................................................... 
IČO ...........................rod.č.............................. peňažný ústav ................ číslo účtu ................................. 
Adresa prevádzky .................................................................................................................................... 
Predmet činnosti ...................................................................................................................................... 
Dátum zahájenia prevádzky ...................................................................................................................... 
Počet miestností v prevádzke ...........,sociálne zariadenie ............,vodovod/studňa, kanalizácia/žumpa* 
Spôsob vykurovania …………………………………………………………………….………………. 
Počet osôb v prevádzke ………......., počet lôžok …………… počet stoličiek ………………………… 
Zberná nádoba: 110 l……. ks, 120 l……..ks, 240 l …….., 1100 l……..ks, vlastná/prenajatá* 
Vlastník nehnuteľnosti v ktorej sa prevádzka nachádza ........................................................................... 
Z uvedeného vyplýva živnostníkovi, PO, FO oprávnenej na podnikanie povinnosť: 
1. Zabezpečiť si dostatočný počet odpadových nádob. 
2. Separovať využiteľné zložky komunálneho odpadu a zhodnocovať ich. 
3. Zabezpečovať pravidelný vývoz odpadu zo septikov a žúmp. 
3. V prípade prevádzkovania malého zdroja znečisťovania ovzdušia oznamovacia a poplatková povinnosť. 
4. V prípade vzniku nového malého zdroja znečisťovania ovzdušia predložiť súhlas s jeho umiestnením. 
5. Povinnosť nahlásiť akúkoľvek zmenu, ktorá má vplyv na určenie výšky poplatku 
6. Ohlásenie prechodného uzatvorenia prevádzky. 
7. Ohlásenie ukončenia činnosti či presťahovania prevádzky. 
8. Predložiť rozhodnutie o zmene účelu využitia stavby, alebo časti stavby, ak priestory prevádzky neboli pôvodne kolaudované ako podnikateľské priestory. 
Beriem na vedomie, že pre povolenie vykonávať podnikateľskú činnosť na území Obce Poloma som povinný dodržiavať všetky tu potvrdené povinnosti a tiež povinnosti vyplývajúce zo zákona a iných právnych predpisov a všeobecne záväzných nariadení Obce Poloma. 

V Polome dňa …………………………. .……………………….. 

								.......................................
Podpis prevádzkovateľa 
*nehodiace sa prečiarknite 

Príloha č. 3 Žiadosť o výnimku z VZN č. 2/2011 o určení času predaja alebo určení času prevádzky služieb 

Žiadateľ (meno, priezvisko, firma) ............................................................................................................ 
Bydlisko (sídlo) ....................................................................................................................................... 
IČO ......................................................................................................................................................... 

Obec Poloma
082 73  Poloma 120

V .......................................... dňa .......................... 

Vec: 
Žiadosť o výnimku z VZN č. 2/2011 o určení času predaja alebo určení času prevádzky služieb 

V zmysle §4 ods.4 VZN Obce Poloma č. 2/2011 o schvaľovaní prevádzky a prevádzkového času a o usmerňovaní obchodnej a podnikateľskej činnosti na území Obce Poloma (ďalej len VZN č.2/2011), Vás žiadam o výnimku z tohto VZN v 
prevádzke: ............................................................................................................................................... 
zameranie: ............................................................................................................................................... 
adresa prevádzky: ................................................................................................. v Polome. 

Prevádzkový čas bude nad rámec § 3 ods. 4 a 5 VZN č. 2/2011 a to nasledovne: 

Pondelok od .................... do .................... 
Utorok     od .................... do .................... 
Streda     od .................... do .................... 
Štvrtok    od .................... do .................... 
Piatok     od .................... do .................... 
Sobota    od .................... do .................... 
Nedeľa    od .................... do .................... 
Obedná prestávka od .................... do .................... 

Odôvodnenie oprávnených požiadaviek:................................................................................................ 
.............................................................................................................................................................. 
.............................................................................................................................................................. 
.............................................................................................................................................................. 
.............................................................................................................................................................. 

                                                                                                         ................................. 
                                                                                                            podpis, pečiatka 
K žiadosti je potrebné priložiť: 
1. oprávnenie na podnikateľskú činnosť, platný živnostenský list, prípadne výpis z obchodného registra, alebo iné právne platné doklady osvedčujúce právoplatnosť začatia podnikateľskej činnosti v zmysle iných právnych predpisov; 

2. list vlastníctva, alebo nájomnú zmluvu s vlastníkom objektu príp. pozemku, s uvedením predmetu podnikateľskej činnosti. Ak sú spolumajitelia ďalšie osoby, priloží overený súhlas spolumajiteľov k podnikateľskej činnosti s uvedením predmetu podnikania. Ak vlastník objektu neuzatvára nájomnú zmluvu ( napr. rodinní príslušníci), priloží overené čestné prehlásenie vlastníka objektu príp. pozemku so súhlasom na podnikateľskú činnosť. Ak je žiadateľ podnájomníkom a nájomná zmluva neobsahuje súhlas prenajímateľa k podnájmu tretím osobám, priloží overený písomný súhlas prenajímateľa k podnájmu. 

3. dohodu s podnikateľským subjektom zabezpečujúcim odvoz odpadu z podnikateľskej činnosti na území Obce Poloma okrem tuhého komunálneho odpadu. 

4. kolaudačné rozhodnutie alebo rozhodnutie o zmene účelu využitia ak ide o novú prevádzku alebo iný charakter prevádzky v súlade so zákonom č. 50/1976 Zb. o územnom plánovaní a stavebnom poriadku v znení neskorších predpisov a zákonom č. 116/1990 Zb. o nájme a podnájme nebytových priestorov v znení neskorších predpisov. 

Návrh všeobecne záväzného nariadenia je vyvesený na úradnej tabuli a webovej stránke
obce od dňa 23.2.2011 za účelom jeho pripomienkovania. Pripomienky môžu občania
obce doručiť do 11.3.2011 osobne alebo písomne na adresu Obecný  úrad, 082 73 Poloma 120, do kancelárie Obecného úradu alebo elektronicky na adresu ocupoloma@stonline.sk
Vyvesené na pripomienkovanie dňa : 23.2.2011
Zvesené z úradnej tabule dňa : 11.3.2011
Prerokované dňa : 13.3.2011
Právoplatnosť nadobudlo dňa : 28.3.2011

Dôvodová správa
Potreba prijatia internej normy o schvaľovaní prevádzky a prevádzkového času a o usmerňovani  obchodnej a podnikateľskej činnosti na území Obce Poloma vyplýva z toho, že :
 O základných otázkach života obce rozhoduje obecné zastupiteľstvo a v zmysle § 11 ods. 4 písm. g) zákona č. 369/1990 Zb. o obecnom zriadení v z.n.p. má vyhradené uznášať sa na všeobecne záväzných nariadeniach obce. 
Podľa § 4 ods. 3 písm. i) spomínaného právneho predpisu pri výkone samosprávy obec plní aj úlohy na úseku ochrany spotrebiteľa a utvára podmienky na zásobovanie obce. 
Takisto má v kompetencii určovať nariadením pravidlá času predaja v obchode, času prevádzky služieb a spravovať trhoviská.
Kompetencia obcí prostredníctvom všeobecne záväzného nariadenia v oblasti určovania pravidiel času predaja v obchode, resp. času prevádzky služieb by mala mať obmedzovací charakter, nie prikazovací charakter.
Obec nemá kompetenciu určovať ktorý podnikateľ a odkedy dokedy musí mať svoju prevádzku otvorenú. 
Môže však obmedziť čas predaja, resp. čas poskytovania služieb, a to predovšetkým v súvzťažnosti na ochranu verejného zdravia obyvateľstva v zmysle § 27 zákona č. 355/2007 Z. z. o ochrane, podpore a rozvoji verejného zdravia. 
Návrh na uznesenie:
Obecné zastupiteľstvo v Polome schvaľuje Všeobecne záväzné nariadenie o schvaľovaní prevádzky a prevádzkového času a o usmerňovaní obchodnej a podnikateľskej činnosti na území Obce Poloma 

V Polome, dňa 13.3.2011

Vypracoval: Ing. Pavol Hanušovský, starosta obce